Source: https://www.rimava.sk/spravy-z-regionu/r-sobota-realizacia-namestia-pri-poste-aj-s-poruseniami-zakona/
Timestamp: 2019-09-20 13:19:27+00:00

Document:
R. SOBOTA: Realizácia Námestia pri pošte aj s porušeniami zákona | Rimava.sk - správy - Rimavská Sobota a okolie
Ste tu:Domov / Správy z regiónu / Samospráva / R. SOBOTA: Realizácia Námestia pri pošte aj s porušeniami zákona
R. SOBOTA: Realizácia Námestia pri pošte aj s porušeniami zákona
3. júna 2019 22 komentárov
Hoci po Námestí pri pošte v Rimavskej Sobote sa obyvatelia už môžu bez obmedzení prechádzať, jeho právna stránka až tak bez obmedzení nie je. Na viaceré porušenia zákona prišiel hlavný kontrolór Mikuláš Csirmaz. Ten o nich informoval poslancov ako aj vedenie mesta na uplynulom mestskom zastupiteľstve.
Podľa správy hlavného kontrolóra bol projekt výstavby námestia plánovaný na jeden rok, pričom sa k nemu vyjadrili aj dotknuté orgány. Vo väčšine dali súhlasné stanovisko až na Stredoslovenskú vodárenskú prevádzkovú spoločnosť, podľa ktorej rozšírenie verejného vodovodu a napojenie vodovodných prípojok na verejný vodovod a verejnú kanalizáciu pre objekt drobných služieb a objekt fontány nie sú v súlade s technickými podmienkami StVPS. Rovnako nesúhlas vyjadril aj Regionálny úrad verejného zdravia, podľa ktorého verejné WC nie sú riešené v súlade s požiadavkami vyhlášky Ministerstva životného prostredia,.
Hlavný kontrolór sa podrobne zaoberal aj procesom verejného obstarávania. Jedným z jeho kontrolných zistení je nesprávny výpočet predpokladanej hodnoty zákazky, napriek tomu, že mesto už v tom čase malo dostupný krycí list rozpočtu aj výkaz výmer k projektovej dokumentácii. Predpokladaná hodnota zákazky je pritom dôležitá preto, lebo určuje, akým spôsobom sa má vykonávať verejné obstarávanie. Ako vo svojej správe kontrolór uvádza: „Z dôvodu nesprávneho výpočtu predpokladanej hodnoty zákazky povinná osoba (Mestský úrad – pozn. red.) postupovala podľa § 117, pričom mala postupovať podľa § 108 zákona o verejnom obstarávaní“. Pri postupe podľa § 117 sa pritom nevyžaduje otvorená súťaž, stačí napríklad osloviť tri firmy podľa vlastného výberu. Pri § 108 by už mal obstarávateľ využiť elektronické trhovisko, prípadne zverejniť výzvu vo Vestníku verejného obstarávania. Pri tomto postupe sa teda do súťaže môže prihlásiť oveľa väčší počet súťažiacich, nielen tí, ktorých obstarávateľ osloví.
Podľa kontrolóra pri použitom postupe nebol dodržaný princíp rovnakého zaobchádzania, princíp nediskriminácie hospodárskych subjektov a princíp transparentnosti. „Dodržiavanie základných zásad a postupov stanovené v zákone o verejnom obstarávaní je najdôležitejšou súčasťou transparentného verejného obstarávania,“ avizuje Csirmaz.
Chyby sa našli aj v troch ponukách, ktoré mesto dostalo. Podľa správy kontrolóra bola z troch ponúk vypracovaná v zmysle výzvy na predloženie cenovej ponuky len jedna. Napriek tomu „Záznam o prieskume trhu zo dňa 18.9.2018 neobsahuje žiadne námietky a členovia pracovnej skupiny odsúhlasili predložené cenové ponuky“.
Pochybenia hlavný kontrolór Csirmaz zistil aj vo finančnom krytí zákazky. Obstarávala sa stavba, ktorá nemala kompletné finančné krytie v rozpočte mesta. Podľa zistení hlavného kontrolóra výzva na predloženie elektronickej cenovej ponuky bola zverejnená v rozpore so zákonom o finančnej kontrole. „Nakoľko v rozpočte v čase zverejnenia výzvy boli vyčlenené finančné prostriedky vo výške 130 tis. eur. Povinná osoba ani po ukončení verejného obstarávania nezabezpečila v rámci rozpočtu dostatok verejných financií na finančné krytie investičnej akcie,“ uvádza Csimraz s tým, že zákazka nebola rozpočtom finančne krytá v plnom rozsahu ani pred zadaním ani počas realizácie zákazky. „Mesto ako subjekt verejnej správy nie je oprávnený zaväzovať sa v bežnom rozpočtovom roku na také úhrady, ktoré nemá zabezpečené v rozpočte na bežný rozpočtový rok a zaťažujú nasledujúce rozpočtové roky z dôvodu nedostatku zdrojov v bežnom rozpočtovom roku,“ avizuje Csirmaz vo svojej správe.
Pochybenia sa objavili aj v prípade zmluvy o dielo. Jej obsahom mal byť stavebné práce zahrňujúce výmenu zastaralej a poškodenej asfaltovej plochy za zámkovú dlažbu v závislosti od spôsobu využívania jednotlivých častí námestia, osadenie lavičiek, vytvorenie zelených plôch, parkové úpravy a obnovu verejného osvetlenia. Avšak do tejto zmluvy boli zahrnuté aj objekty ako fontána – prípojka vody, splašková kanalizácia drobných služieb, rozšírenie verejného vodovodu či objekt drobných služieb – vodovod. „Zmluvne neboli dohodnuté podmienky na uplatnenie pokuty, napríklad úrok z omeškania za neuhradenie faktúry, nedodržanie času plnenia, nedodržania termínu odstránenia vád a nedorobkov z preberacieho konania, nedodržanie termínu odstránenia vád uplatnených v záručnej dobe atď.,“ informuje hlavný kontrolór.
Ďalší rozpor so zákonom Csirmaz zistil aj v prípade zverejňovania zmlúv. „Povinne zverejňovaná zmluva, ktorá sa nezverejňuje v registri, sa zverejňuje na webovom sídle povinnej osoby, ktorá zmluvu uzatvára, a to bezodkladne po uzavretí zmluvy alebo po doručení súhlasu, ak sa na jej platnosť vyžaduje súhlas príslušného orgánu,“ uvádza Csirmaz. Túto povinnosť si však samospráva nesplnila. Podľa zistení hlavného kontrolóra zmluva o dielo zo dňa 14. októbra 2018 bola zverejnená 22. novembra 2018, teda 39 dní po uzatvorení zmluvy. „Tým povinná osoba porušila zákon o slobodnom prístupe k informáciám,“ informuje Csirmaz.
Dôsledky porušenia zákona
Dvanásť stranová správa hlavného kontrolóra o porušeniach niekoľkých zákonov obsahuje aj opatrenia na odstránenie chýb. Avšak v jeho právomoci je i podanie podnetu o porušení zákona na okresnú prokuratúru alebo aj na Najvyšší kontrolný úrad. Ako Csirmaz v závere správy uvádza, zoznam na nápravu a odstránenie zistených nedostatkov má štatutárny orgán kontrolovaného subjektu predložiť do konca júna. To, či tak urobí budeme sledovať.
Celú správu hlavného kontrolóra si viete prečítať TU.
3. júna 2019 o 18:19
z tohto mráčika už môže aj zapršať !!! §§§§§§§§§§§§§§ a zákony na každom kroku porušené!!!
primátorovi aj mestskému úradu môžeme len gratulovať. to čo každý vedel je už aj na papieri.
záhadu by mal rozlúštiť najvyšší kontrolný úrad, alebo okresná prokuratúra?
3. júna 2019 o 18:52
Ja som s tým námestím spokojný, ešte je nutné umiestniť lavičky, nádoby na odpad, fontánu a potom poprípadne verejné wc, a nejaké pouličné osvetlenia a na nich nejaké kvety a informovať verejnosť o tom, aký názov má to námestie. A do stredu toho námestia by sa mali umiestniť nejaké kvety vo väčšom kvetináči, zakázať parkovanie a na ich miesto umiestniť tie kvetináče, lebo tie autá mi neustále prekážajú a bola by veľká škoda, aby tam parkovali autá, ktoré potom menia to nádherné námestie, skôr na škaredé parkovisko! Ja som v tomto smere spokojný s pánom primátorom, lebo námestie potrebovalo súrné riešenie, nakoľko bolo v havarijnom stave a On to dostal do terajšej podoby s ktorým som spokojný. Som rád, že to námestie je už hotové a nemusím obchádzať kadejaké zátarasy.
3. júna 2019 o 21:04
spravne. primator potrebuje presne takeho obhajcu ako si ty.
Mamka povedal
4. júna 2019 o 11:19
Vážený pán dôchodca. Ja si starších ľudí vážim, bola som slušne vychovaná. To že sa Vám námestie páči je Váš názor a ja ho rešpektujem.
Rada by som Vám však opísala jeden príklad a budem Vám vďačná ak sa nad ním aspoň zamyslíte. Keďže ste dôchodca, ako uvádzate, iste nebude ťažké vžiť sa do tohto príkladu.
Predstavte si že nejaká babka alebo dedko musí ísť na poštu zaplatiť šek. Vonku je 32 stupňov. Musí ísť pešo, lebo auto nemá. Keď konečne dorazí na poštu, vystojí si nekonečne dlhý rad. Po tom ako sa z pošty dostane, rád by si posedel na námestí aby si oddýchol a nabral síl na cestu domov. Čo si myslíte, sadne si na lavičku vedľa vysadených kvietkov a bude obdivovať ich krásu keď z hora naňho bude páliť slnko a z dola sálať horúčava? Myslím si že si môže rovno zavolať záchranku ak dovtedy neskolabuje. A tie kvietky to asi tiež budú mať náročné na prežitie.
Takže si myslím, že funkčnosť námestia nie je až taká oslnivá a úžasná ako ju chápete Vy. Nemyslelo sa pri nej práve na tie najcitlivejšie osoby ako sú práve dôchodcovia a malé deti. Ale povedzme si úprimne, v lete a horúčavách, keď musíte ísť do toho mesta je to náročné aj pre mladšie a silné ročníky.
mamka, vyjadrím sa k Vášmu príkladu o babke a dedkovi! Babka a dedko predpokladám majú nejakých známych, dcéru, syna, zaťa alebo nevestu, vnukov atd, a usudzujúc z toho dôvodu, že sa nevládzu udržať dlhšiu dobu na svojej nohe postojačky, tak si bud zabezpečia nejaký elektrický invalidný vozík alebo poveria niekoho zo svojej rodiny, aby tú činnosť vykonal miesto nich, predsa je to povinnosť ich príbuzných!
4. júna 2019 o 15:05
Nuž, váš názor rešpektujem, ale sa s ním nemôžem stotožniť. Rozpisovať dôvody už nebudem. Vaše sociálne cítenie je na inej vlnovej dĺžke takže sa asi v žiadnom názore nezhodneme a teda z mojej strany už nejdem plytvať mojím časom. Prajem Vám pekný deň.
4. júna 2019 o 13:26
mamka tak podľa Vás, pred rekonštrukciou na tom námestí boli všade slnečníky!
4. júna 2019 o 14:27
Tá poznámka je trochu mino. Prečo riešiť to ako to vyzeralo z čias minulých a nie to či to po rekonštrukcii spĺňa požiadavky väčšiny.
3. júna 2019 o 22:57
troll rivéra vyjadruj sa k článku a nespamuj, netroluj!
4. júna 2019 o 6:17
Vedenie si robi co chce !!!! Nedodrzuje zakony, poriadky, ta stara geriatria sa absolutne do nicoho nerozumie. Financie sa pouzivaju hala bala . A prosim vas vysadte stromy na to namestie je tam upek , zasa len je to betonova plocha ako bola pred tym. Par kvietkov tam je ale ved pozrite sa inde ako to ma vyzerat. Dajte dam stromy, lavicky a fontana mala byt tam !!!!!!!!! V lete tam bude 50 stupnov, strasne zle .
4. júna 2019 o 10:06
Sú to vážne prešľapy, to sú trestné činy. Pán primátor tu už vo funkcii zrejme nebude dlho.
stanislavk, vyjadruj sa k veci a neurážaj dôchodcov! stanislav svojím komentom si urazil všetkých ľudí na celom svete nad 60 rokov a nečudoval by som sa, keby ti Boh nedal tú milosť, dožiť sa krásneho dlhého života, pretože urážaš staršiu generáciu celého ľudstva!
4. júna 2019 o 11:08
Ty už radšej zalez niekam. Ty si kto, že tu nad každým vynášaš súdi v mene Boha, ty neznaboh??!!
4. júna 2019 o 10:52
To sa predsa dalo čakať Všetci to vedeli a nik s tým nič nerobil. Aj poslanci mestského zastupiteľstva by sa mali hanbiť keď niečo také dopustia. Sú volení nami – ľudmi tohto mesta. A som presvedčená o tom že ani jeden projekt nášho primátora nespĺňa požiadavky v zmysle platných zákonov. To je bohužiaľ tak, keď mu všetci iba prikyvujú a súhlasia s každou hlúposťou ktorú navrhne. Keby si nechal poradiť a počúval mladých ľudí, toto by nebolo.
Som neskutočne sklamaná z tejto betónovej plochy, ktorú chcú nazvať námestím. Ale veď keď ho navrhne ON samozvaný Ing. arch. primátor, tak sa niet čomu diviť. Kvetináče si ľudia môžu zavesiť na balkón. Tam mali byť stromy, možno tzv. mestská lúka ktorá prináša viac úžitku ako fontána. V lete sa tam nikto nebude zdržiavať kvôli horúčavám a pri dnešných klimatických zmenách a silných zrážkach voda nebude vsakovaná do zeme ale sa bude liať po celej ploche. Nie som odpormík, ale mám oči otvorené a racionálne uvažujem. No proste CELÉ ZLE. S dieťaťom sa tam prechádzať v lete určite nebudem čo je smutné 🙁
4. júna 2019 o 12:54
Milý občania!
Keďže ma vo futbalovom klube MŠK od 1. januára 2019 nepotrebujú, mám viac času navštevovať krásne miesta na Slovensku i na Morave.
Ak chcete vidieť krásne námestie, netreba ďaleko cestovať. Stačí zájsť na námestie do obce Kokava nad Rimavicou, prípadne kliknúť na FB stránku Rs Futbal a vytvoríte si svoj vlastný názor aj na námestie pred poštou v Rimavskej Sobote.
4. júna 2019 o 13:34
Samozrejme že je mnoho krásnych námestí i na Slovensku, ktoré sú inovatívne, širokospektrálne zamerané a hlavne plné zelene. Tie sú však výsledkom vedenia miest a obcí, ktoré myslia moderne a hlavne na svojich obyvateľov. To sa však v RS nenosí. Tu rozhoduje len ON. Všetka tá nádhera je JEHO.
4. júna 2019 o 13:40
Pán Š.B., to som nevedel, že Vám udelili spiatočku, ináč na fb stránke Rs Futbal som nenašiel žiadne snímky z toho námestia,ktorý ste spomenuli, ale na google áno, a Vy si neuvedomujete, že Rimavská Sobota je mesto a nie obec, a u nás by námestie obce Kokavy nad Rimavicou nevyhovovalo našim potrebám, nakoľko má vybudované úzke chodníky a nie sú navrhované pre masu ľudí! To by ľudia nemohli ísť vedla seba ani s deťmi alebo s kočíkmi.
4. júna 2019 o 13:52
Obhajca, pán Š.B. nenarážal na šírku chodníkov, ani nepísal, že presne také námestie má byť u nás. Pán Š.B. tým chcel povedať úplne niečo iné, ale človek ako Vy (dôvody tu nejdem písať) to nepochopí!!!
4. júna 2019 o 13:15
k nicku mamka, No ja do dôchodku mám daľeko ako kancelária pána Putina k Rimavskej Sobote a ten príspevok som adresoval pánovi stanislavovik a k nicku s názvom prostereal; súdy (pozor na pravopis, pri možnom píšte s y!) vynáša nick stanislavk, ked uráža ľudí nad 60 rokov s prezývkou geriatria!
4. júna 2019 o 13:25
@som obhajca zivota lasky pravdy Tak to sa Vám teda ospravedlňujem za zaradenie do klubu dôchodcov. 🙂
4. júna 2019 o 17:59
Nejakó sa vám to tú pomiešaló v hlavičkách…
.článok hovorí hlavne o tomto!!!
….Pri postupe podľa § 117 sa pritom nevyžaduje otvorená súťaž, stačí napríklad osloviť tri firmy podľa vlastného výberu. Pri § 108 by už mal obstarávateľ využiť elektronické trhovisko, prípadne zverejniť výzvu vo Vestníku verejného obstarávania. Pri tomto postupe sa teda do súťaže môže prihlásiť oveľa väčší počet súťažiacich, nielen tí, ktorých obstarávateľ osloví…..
CHÁPETE!!!!!
4. júna 2019 o 18:00
Zvýrazniť treba slová – PODĽA VLASTNÉHO VÝBERU..!! CHÁPETE????

References: § 117
 § 108
 § 117
 § 108
 § 117
 § 108